CELEX: 22004D0116(01)
Language: hr
Date: 2004-08-06 00:00:00
Title: Odluka Zajedničkog odbora EGP-a br. 116/2004 od 6. kolovoza 2004. o izmjeni Protokola 31 Sporazuma o EGP-u o suradnji na posebnim područjima izvan područja četiriju sloboda

11/Sv. 98
            
            
               HR
            
            
               Službeni list Europske unije
            
            
               182
            
         22004D0116(01)
   
               L 064/3
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 116/2004
   od 6. kolovoza 2004.
   o izmjeni Protokola 31 Sporazuma o EGP-u o suradnji na posebnim područjima izvan područja četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 Sporazuma izmijenjen je Sporazumom o sudjelovanju Češke Republike, Republike Estonije, Republike Cipra, Republike Mađarske, Republike Latvije, Republike Litve, Republike Malte, Republike Poljske, Republike Slovenije i Slovačke Republike u Europskom gospodarskom prostoru, koji je potpisan 14. listopada 2003. u Luxembourgu (1).
            
         
               (2)
            
            
               Potrebno je proširiti suradnju ugovornih stranaka Sporazuma tako da se uključi suradnja u provedbi i razvoju unutarnjega tržišta.
            
         
               (3)
            
            
               Protokol 31 Sporazuma stoga treba izmijeniti tako da omogući da ova suradnja započne s primjenom od 1. siječnja 2004.,
            
         ODLUČIO JE:
   Članak 1.
   Članak 7. Protokola 31 Sporazuma mijenja se kako slijedi:
   
               1.
            
            
               iza stavka 5. umeće se sljedeći stavak:
               „6.   Države članice EFTA-e od 1. siječnja 2004. sudjeluju u radnjama Zajednice koje su povezane sa sljedećim stavkama proračuna, koje su unesene u opći proračun Europske unije za financijsku godinu 2004.:
               
                           —
                        
                        
                           
                              stavka proračuna 12 01 04 01: ‚Provedba i razvoj unutarnjega tržišta — Troškovi administrativnog upravljanja’,
                        
                     
                           —
                        
                        
                           
                              stavka proračuna 12 02 01: ‚Provedba i razvoj unutarnjega tržišta’.”;
                        
                     
         
               2.
            
            
               riječi „stavak 5.” u stavcima 3. i 4. zamjenjuju se sa „stavci 5. i 6.”
            
         Članak 2.
   Ova Odluka stupa na snagu dan nakon što Zajednički odbor EGP-a zaprimi posljednju notifikaciju u skladu s člankom 103. stavkom 1. Sporazuma (2).
   Primjenjuje se od 1. siječnja 2004.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 6. kolovoza 2004.
      
         
            Za Zajednički odbor EGP-a
         
         
            Predsjednik
         
         Kjartan JÓHANNSSON
      
   
   
      (1)  SL L 130, 29.4.2004., str. 3.
   
      (2)  Ustavni zahtjevi nisu navedeni.